## Vora 600 alumnes de l’IES Berenguer Dalmau de Catarroja es reubiquen en el CEIP Maestro Serrano-María Moliner de Mislata

*** Este alumnat correspon als cursos de 3r i 4t d’ESO i de Batxillerat que actualment estaven rebent classes en diferents modalitats
* Educació ha començat la instal·lació de prefabricades per a acollir tot l’estudiantat del centre**

L’alumnat de 3r i 4t d’ESO i de Batxillerat de l’IES Berenguer Dalmau de Catarroja, un total de 574 estudiants, ha començat este dilluns les classes en el CEIP Maestro Serrano - María Moliner de Mislata, després d’haver sigut el seu centre afectat per la riuada.

El director general de Centres Docents, Jorge Cabo, ha visitat este matí el centre de Mislata per a comprovar que el primer dia transcorre amb normalitat. L’alumnat i els docents desplaçats disposen de servici de transport escolar gratuït.

Este alumnat ja havia représ l’activitat lectiva, en concret 149 estudiants de 3r d’ESO i 141 de 4t d’ESO estaven rebent classes de manera telemàtica, mentres que els 133 alumnes de 1r de Batxillerat i 151 de 2n de Batxillerat estaven reubicats en La Florida.

L’IES Berenguer Dalmau ha sigut un dels centres més afectats per la riuada, per este motiu des de la Conselleria d’Educació, Cultura, Universitats i Ocupació s’ha començat la instal·lació d’aules prefabricades per a poder acollir tot el seu alumnat.

Fecha: 24/02/2025